Fjelberg stavkyrkje

Fjelberg stavkyrkje var ei stavkyrkje på Fjelbergøy i Kvinnherad i Sunnhordland, som vart riven rundt 1730. Det er ikkje bevart nokon kjende bygningsrestar frå kyrkja.

 Historie 
Det finst ikkje noko grunnlag for ei detaljert datering av kyrkja. Ei kyrkje på Fjelberg er første gong nemnt i kjeldene i 1360. Kyrkja er nemnt siste gong i 1722. I 1733 fekk soknet ei ny kyrkje, og stavkyrkja har då truleg vorte riven kort tid før.Lorentz Dietrichson, De norske stavkirker (Kristiania og Kjøbenhavn, 1892), s. 478-479

 Utsjånad 
Ei kjelde frå 1462 nemner ei gåve til «høgaltaret i Fjelberg kyrkje».«...til høga altared i Fielbergx kirkio». Lorentz Dietrichson, De norske stavkirker (Kristiania og Kjøbenhavn, 1892), s. 478. Originalkjelde i Diplomatarium Norvegicum II, 845 Dette tyder på at kyrkja hadde fleire altar. I 1665 skulle det setjast inn vindauge i sørveggen på kyrkja, sidan det skal ha vore svært mørkt i kyrkja. I 1722 hadde kyrkja svalgang berre på nordsida. Same året vert kyrkja kalla ei «ældgammel og i Grund forraadnet Stavkirke». Etter storleiken på kyrkja å dømma, må ho vore treskipa med heva midtrom. Skipet var om lag 50 fot gonger 28 fot (16 m x 9 m) og koret var 16 fot gonger 20 fot (5 m x 6 m).

 Fotnotar 

 Kjelder 


 Bakgrunnsstoff 
 Brendalsmo, Jan: Kildegjennomgang: Middelalderske kirkesteder i Hordaland (Riksantikvaren, 2016), s. 66–67


Kategori:Tapte stavkyrkjer
Kategori:Kyrkjer i Kvinnherad
Kategori:Kulturminne i Kvinnherad
Kategori:Tidlegare kyrkjer i Noreg